Tónlistarmaðurinn síungi Rod Stewart hélt upp á 75 ára afmæli sitt um síðustu helgi . Stewart neyddist til þess að fara í hnéaðgerð nokkrum dögum áður en lét það ekki koma í veg fyrir veisluhöld . Sást hann yfirgefa afmælisveisluna á hækjum að því er fram kemur á vef Daily Mail . Hin 48 ára gamla eiginkona Stewart , Penny Lancaster , greindi frá aðgerðinni á Instagram . Sagði hún eiginmann sinn hafa útskrifast af spítala á föstudagsmorgni og ætlaði síðan að halda upp á afmælið sama kvöld . Mættu fjölskylda og vinir á Ritz-hótelið í London til að fagna Stewart . Fjölskylda hans er stór en Stewart eignaðist sitt fyrsta barn á unglingsaldri en það yngsta þegar hann var 66 ára . Aldur er bara tala og þrátt fyrir hnéaðgerð er Stewart á leiðinni í tónleikaferðalag í febrúar . Það er einnig stutt í rokkaratilburðina en í byrjun árs var hann kærður fyrir að kýla öryggisvörð í Bandaríkjunum á gamlárskvöld .